ན༽ ༈ «གུ་རུ་སྣང་སྲིད་ཟིལ་གནོན་ལས༔ རབ་གནས་སྐུ་གསུམ་ལྷུན་གྲུབ་བཞུགས་པའི་དབུ་ཕྱོགས།། » ཧྲཱིཿ ཁྱབ་བདག་འགྲོ་བའི་མགོན་གྱུར་སྣང་མཐའ་ཡས། །འགྲོ་ཀུན་འདྲེན་པའི་མཆོག་གྱུར་རྡོ་རྗེ་སེམས། །འཆི་མེད་རྡོ་རྗེའི་སྐུ་བརྙེས་པདྨ་འབྱུང་། །སྐུ་གསུམ་ལྷུན་གྲུབ་བླ་མ་དེར་ཕྱག་འཚལ། «དེའང་རབ་གནས་བྱ་བའི་རིམ་པ་ནི། །བཀྲ་ཤིས་བྱིན་ཆགས་རྒྱལ་བས་མེ་ཏོག་འཐོར། །སྨོན་ལམ་མཆོག་ལྡན་དབེན་རི་ཡིད་འོང་དེར། །སླར་ཡང་སྟེགས་བུ་བཅག་དེར་དབུས་མཐོ་བ། །གསེར་གྱི་མཎྜལ་དང་རྩེའི་དབྱིབས་དག་ལ། །ཐིག་གདབ་ཚོན་སྤེལ་བཀོད་ལེགས་མཛེས་པར་བྱ། །མཁོ་བའི་ཡོ་བྱད་སྒྲུབ་པའི་ཆ་རྐྱེན་བསགས། །ཕྱི་ནང་མཆོད་ཚོགས་རྒྱ་མཚོ་ཆེན་པོ་དང་། །གླུ་གར་རོལ་མོའི་བྱེ་བྲག་སྣ་ཚོགས་དང་། །གཞན་ཡང་ལོངས་སྤྱོད་དཀོར་ཆའི་རིགས་རྣམས་དགོད། །ཚངས་པའི་ཁྱིམ་ལྟར་དྭངས་པའི་མདངས་ཕྱུངས་ལ། །བདེ་ཆེན་ཐུགས་རྗེའི་བྱིན་འབེབས་བརྟན་བཞུགས་གསོལ། །རབ་གནས་ཡེ་ཤེས་བྱིན་འབེབས་ལས། །སྔོན་བྱོན་རྒྱལ་བས་བཞེངས་པའི་རྟེན། །དེ་ལྟར་ལ་ནི་ལྟ་ཅི་སྨོས། །དེ་བཞིན་བཟོས་པའི་རིགས་རྣམས་ལ། །རབ་ཏུ་གནས་པར་མ་བྱས་ན། །བྱིན་རླབས་མི་འཇུག་སྐྱོན་དུ་འགྱུར། །ཞེས་འགུགས་གཞུག་ལན་གསུམ་བྱ་ཞིང་ཏིང་འཛིན་གསལ། ཉོན་མོངས་བདུད་རྣམས་མ་ལུས་བསྐྲད་པར་བྱ། » ཧཱུྃ༔ བདག་ཉིད་འཇམ་དཔལ་གཤིན་རྗེའི་གཤེད། །འདིར་ཚོགས་ཁྲོ་བོ་ཁྲོ་མོ་སྟེ། །བགེགས་དང་ལོག་འདྲེན་རྒྱལ་འགོང་དང་། །ཐེའུ་རང་དམ་སྲི་འབྱུང་པོ་དང་། །བསྟན་ལ་གནོད་ཅིང་འཚེ་བའི་རིགས། །འདི་རུ་འདུག་པའི་གནས་མེད་པས། །སོ་སོ་རང་རང་གནས་སུ་དེངས། །ཅི་སྟེ་གདུུག་པའི་སེམས་འཆང་ན། །རིག་སྔགས་འབར་བས་གཞོམ་པར་བྱེད། །གཟུངས་སྔགས་སྙིང་རྗེས་ལུས་སེམས་ཕྲལ། །རལ་གྲི་འབར་བས་མགོ་ལུས་གཏུབ། །རྒྱ་གྲམ་རྡོ་རྗེས་ཕྱེ་མར་བརྡུང་། །རིམ་དགུ་གཤིན་རྗེའི་གྲོང་དུ་གཏད། །བསྐལ་པར་བགྲོད་འགྱུ་མེད་པར་བྱ། །དེ་བས་རང་རང་ཕྱིར་དེངས་ཤིག ཨོྃ་མཉྫུ་ཤྲཱི་ཡ་མཱནྟ་ཀ་ཡ་མ་རཱ་ཛ་ཧཱུྃ༔ གནོད་བྱེད་འབྱུང་པོ་ཨུ་ཙ་ཏ་ཡ་ཕཊ྄ཿ «ཐུན་བརྡེག་པ་ནི། » ཧཱུྃ༔ བསྐུལ་ལོ་གིང་ཆེན་ཕོ་མོ་རྣམས༔ མཛོད་ཅིག་ཉོན་མོངས་བདུད་བཞི་ཐུལ༔ རྦད་དོ་རྣལ་འབྱོར་ཉམས་གྲིབ་སོལ༔ བརྟེན་ནོ་ཉོན་མོངས་ཟུག་རྔུ་སྲེགས༔ འབོད་དོ་དཀྱིལ་འཁོར་མུ་རན་སྐྱོངས༔ བསྐུལ་བ་ཡིན་ནོ་མཐུ་མ་ཆུང་༔ ཧཱུྃ༔ གིང་ཆེན་དམག་ཚོགས་དུས་ལ་བབ༔ ཉོན་མོངས་དུག་གསུམ་དགྲ་དར་ན༔ གིང་ཆེན་ཐུགས་དམ་དུས་ལ་བབ༔ དམ་ཚིག་གནད་ནས་བསྐུལ་བའི་ཚེ༔ གིང་ཕོས་རྡོ་ཐུན་ཤ་ར་ར༔ གིང་མོས་མེ་ཟོར་ཝ་ལ་ལ༔ དམར་ནག་རལ་པ་ས་ལ་ཞོལ༔ མི་ལྤགས་གཡང་གཞི་ཤམས་སེ་ཤམ༔ རྒྱུ་མའི་ཞགས་པ་ན་ར་ར༔ སྟག་ལྤགས་ཤམ་ཐབས་ཁྲིགས་སེ་ཁྲིག༔ རྔམ་རྒྱུག་གར་སྟབས་ལིངས་སེ་ལིང་༔ རྐང་གླིང་ཕཊ྄་སྒྲ་འུ་རུ་རུ༔ བཤུགས་སྒྲ་རྒྱང་གླུ་ཀྱུ་རུ་རུ༔ བགེགས་བསྐྲད་གད་མོ་ལྷངས་སེ་ལྷང་༔ ཕྱི་ཡི་རྣམ་རྟོག་བདུད་དགྲ་ཆོམ༔ ནང་གི་ཉོན་མོངས་བདུད་བཞི་ཐུལ༔ གསང་བའི་ན་ཚ་རྐྱེན་ངན་ཕྲོལ༔ དུག་ལྔའི་འཁྲུལ་བ་ད་ཤིགས་ལ༔ ང་བདག་འགོང་པོ་དབྱིངས་སུ་སྒྲོལ༔ དམ་སྲི་གནོད་བྱེད་རྨང་ནས་ཕྱུངས༔ དམར་གྱི་གཏོར་མ་འདི་བཞེས་ལ༔ སྒྲུབ་པའི་བར་ཆོད་ཐལ་བར་རློག༔ ཨོྃ་ཀྲོ་ཏ་གྷྲྀ་ཝ་ཧཱུྃ་ཧཱུྃ༔ གནོད་བྱེད་དམ་སྲི་ཉོན་མོངས་བདུད་བཞི་ཐམས་ཅད་གྷརྫ་གྷརྫ་ཕཊ྄ཿ ཀྲོ་ཏི་ཤྭ་རི་གྷྲི་ན་བྷྱོ་བྷྱོཿ ཕྱི་ནང་གསང་བའི་རྟེན་འབྲེལ་ངན་པ་ཐམས་ཅད་ད་ཧ་ད་ཧ་ཛྭ་ལ་རཾ༔ «དུག་ལྔ་ཉོན་མོངས་མཚམས་གཅོད་འདི་ལྟར་རོ༔» ཧཱུྃ༔ ཤར་ཕྱོགས་རྒྱལ་པོ་ཡུལ་འཁོར་སྲུང་༔ དྲི་ཟ་འཁོར་དང་བཅས་རྣམས་ཀྱིས༔ ཤར་ཕྱོགས་གདོན་བགེགས་མཚམས་ཆོད་ཅིག༔ ཧཱུྃ༔ ལྷོ་ཕྱོགས་རྒྱལ་པོ་འཕགས་སྐྱེས་པོ༔ གཤིན་རྗེ་འཁོར་དང་བཅས་རྣམས་ཀྱིས༔ ལྷོ་ཕྱོགས་གདོན་བགེགས་མཚམས་ཆོད་ཅིག༔ ཧཱུྃ༔ ནུབ་ཕྱོགས་རྒྱལ་པོ་སྤྱན་མི་བཟང་༔ དབང་ལྡན་འཁོར་དང་བཅས་རྣམས་ཀྱིས༔ ནུབ་ཕྱོགས་གདོན་བགེགས་མཚམས་ཆོད་ཅིག༔ ཧཱུྃ༔ བྱང་ཕྱོགས་རྒྱལ་པོ་རྣམ་ཐོས་སྲས༔ གནོད་སྦྱིན་འཁོར་དང་བཅས་རྣམས་ཀྱིས༔ བྱང་ཕྱོགས་གདོན་བགེགས་མཚམས་ཆོད་ཅིག༔ ཧཱུྃ༔ གཞན་ཡང་མཚམས་དང་སྟེང་འོག་རྣམས༔ ཕྱོགས་སྐྱོང་རྒྱལ་པོ་ཐམས་ཅད་ཀྱིས༔ ནམ་ཡང་འབྱུང་པོ་མ་གཏོང་ཞིག༔ ཨོྃ་མ་ཧཱ་དྷེ་ཝ་ག་རུ་ན་ཙཀྲ་ཧཱུྃ༔ «དེ་ནས་བདག་འཇུག་བྱ་བ་ནི༔» ཧཱུྃ་ཧཱུྃ་ཧཱུྃ༔ ཞེས་པས་པདྨ་ཉི་ཟླའི་སྟེང་དུ་རང་ཉིད་སྐད་ཅིག་གིས་དམ་ཚིག་པ་གུ་རུ་སྣང་སྲིད་ཟིལ་གནོན་རྩལ་སྐུ་མདོག་དམར་སྨུག༔ གཡས་པས་རྡོ་རྗེ་དང་གཡོན་པས་ཕུར་བུ་གདེང་ཐབས་སུ་འཛིན་པ༔ སྤྱན་གསུམ་དང་ལྡན་པ༔ སྐུ་ལ་མཐིང་ནག་གི་ཕོད་ཁ་དང་དབུ་ལ་བདུད་དཔུང་ཟིལ་གནོན་གྱི་སྔགས་ཞུ་གསོལ་བ༔ དར་དམར་གྱི་སྐུ་རེག་དང་རྒྱ་ལྷམ་གསོལ་ཞིང་རོལ་སྟབས་སུ་བཞུགས་པའི་ཐུགས་ཀ་ནས་འོད་ཟེར་ལྕགས་ཀྱུ་ལྟར་འཕྲོས་པས༔ ལྷོ་ནུབ་རྔ་ཡབ་ལངྐའི་ཡུལ༔ དབང་དྲག་གསང་ཆེན་རོལ་བའི་གནས༔ ཟངས་མདོག་དཔལ་གྱི་རི་བོ་པདྨ་འོད་ཀྱི་ཕོ་བྲང་ནས༔ གུ་རུ་སྣང་སྲིད་ཟིལ་གནོན་གྱི་ལྷ་ཚོགས་ནམ་མཁའི་དབྱིངས་ལ་འཇའ་ལྡང་བ་ལྟར་ལམ་གྱིས་བྱོན་ནས་བདག་དང་རྟེན་རྣམས་ལ་བྱིན་གྱིས་བརླབ་ཕྱིར་སྐད་ཅིག་གིས་སྤྱན་དྲངས་ས་མཱ་ཡ་ཛ་ཛཿ «རང་རྩལ་མ་འགག་རོལ་པར་སྤྱན་འདྲེན་ནོ། » ཧཱུྃ༔ གླིང་གི་གླིང་མཆོག་ལྷོ་ནུབ་རྔ་ཡབ་གླིང་༔ དཔལ་རི་པདྨ་འོད་ཀྱི་ཕོ་བྲང་ནས༔ ཕྱོགས་དུས་རྒྱལ་བའི་རྒྱུད་ཀུན་མ་ལུས་དང་༔ རྗེ་བཙུན་མ་ཧཱ་གུ་རུ་གཤེགས་སུ་གསོལ༔ སྐུ་ལྔ་ལྷུན་གྱིས་གྲུབ་པའི་ཕོ་བྲང་ནས༔ གུ་རུ་ཐོད་ཕྲེང་སྡེ་ལྔ་གཤེགས་སུ་གསོལ༔ ཕྱོགས་མཚམས་དུར་ཁྲོད་རང་རང་གནས་མཆོག་ནས༔ སྤྲུལ་པའི་གུ་རུ་མཚན་བརྒྱད་གཤེགས་སུ་གསོལ༔ གཞན་ཡང་ལྷ་མོ་དབང་ཕྱུག་ལངྐ་གིང་༔ སྒོ་སྐྱོང་གནས་ཉུལ་མ་མོ་ཐམས་ཅད་དང་༔ ཟིལ་གནོན་ཐོད་ཕྲེང་ལྷ་ཚོགས་མ་ལུས་པ༔ ཡེ་ཤེས་རོལ་པ་ཆེན་པོས་སྤྱན་འདྲེན་ནོ༔ ཨོྃ་བཛྲ་ས་མཱ་ཡ་ཛ་ཛཿ «དམ་ཆོས་ཉི་མ་རྒྱས་པའི་འོད་ཀློང་ནས༔ གསང་གསུམ་ཟིལ་གནོན་ཐོད་ཕྲེང་དཀྱིལ་འཁོར་གྱིས༔ མཚན་མོའི་འཁྲི་བ་མ་ལུས་བསལ་བའི་ཕྱིར༔ རྡོ་རྗེ་རྟ་རིང་ལེན་ཚེ་བརྡ་གར་འཆམ༔ ཀ་དག་ཡེ་ཤེས་སྙིང་རྗེའི་བྱིན་འབེབས་སོ༔» ཧཱུྃ༔ འོག་མིན་ལྷུན་གྲུབ་ཀ་དག་ཕོ་བྲང་ནས༔ ཆོས་སྐུ་ཀུན་ཏུ་བཟང་པོ་ཡབ་ཡུམ་ལ༔ སྐྱེ་མེད་ཆོས་དབྱིངས་དག་པར་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ རྣམ་དག་བདེ་བ་ཆེན་པོའི་ཕོ་བྲང་ནས༔ རྡོར་འཆང་ལོངས་སྤྱོད་རྫོགས་སྐུ་ཡབ་ཡུམ་ལ༔ དཀྱིལ་འཁོར་ཀུན་གྱི་བདག་པོར་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ རྔ་ཡབ་པདྨ་འོད་ཀྱི་ཕོ་བྲང་ནས༔ མཚུངས་བྲལ་སྣང་སྲིད་ཟིལ་གནོན་ཡབ་ཡུམ་ལ༔ གངས་ཅན་བསྟན་པའི་སྒྲོན་མེར་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ སྐུ་ལྔ་རང་བཞིན་ལྷུན་གྲུབ་ཕོ་བྲང་ནས༔ རྗེ་བཙུན་གུ་རུ་ཐོད་ཕྲེང་སྡེ་ལྔ་ལ༔ གཉིས་མེད་རོལ་པ་ཆེན་པོར་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ ཟ་ཧོར་ལངྐ་བརྩེགས་པའི་གནས་མཆོག་ནས༔ གུ་རུ་པདྨ་འབྱུང་གནས་ཡབ་ཡུམ་ལ༔ རྫུ་འཕྲུལ་མངོན་དུ་ཕྱུང་བར་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ སིངྒ་སྐུ་ལ་རྫོགས་པའི་གནས་མཆོག་ཏུ༔ རིག་འཛིན་གུ་རུ་པདྨ་སམ་བྷ་ལ༔ ཀློང་ཡངས་རྒྱུད་སྡེ་བཞི་ཡིས་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ བལ་ཡུལ་ལྷུན་གྲུབ་བརྩེགས་པའི་གནས་མཆོག་ཏུ༔ རིག་འཛིན་ཆེན་པོ་བློ་ལྡན་མཆོག་སྲེད་ལ༔ ཡོན་ཏན་མངོན་དུ་ཕྱུང་བར་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ ཐོར་ཅོག་ཅན་གྱི་ཕོ་བྲང་དགུ་ལྡན་ནས༔ རིག་འཛིན་ཆེན་པོ་པདྨ་རྒྱལ་པོ་ལ༔ འདོད་རྒུ་ལྷུན་གྱིས་གྲུབ་པར་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ རྒྱ་གར་བསིལ་བ་ཚལ་གྱི་གནས་མཆོག་ཏུ༔ རིག་འཛིན་ཆེན་པོ་ཤཱཀྱ་སེངྒེ་ལ༔ སྡེ་སྣོད་གསུམ་གྱི་བདག་པོར་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ ཁ་ཆེ་ཧེ་ཆེན་བརྡལ་བའི་གནས་མཆོག་ཏུ༔ རིག་འཛིན་ཆེན་པོ་ཉི་མ་འོད་ཟེར་ལ༔ རྫོགས་ཆེན་ལྟ་བ་ཀློང་ཡངས་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ རྒྱ་གར་རྡོ་རྗེ་གདན་གྱི་གནས་མཆོག་ཏུ༔ རིག་འཛིན་ཆེན་པོ་སེངྒེ་སྒྲ་སྒྲོགས་ལ༔ མུ་སྟེགས་གཡུལ་ལས་རྒྱལ་བར་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ སྟག་ཚང་སེངྒེ་བསམ་འགྲུབ་གནས་མཆོག་ཏུ༔ རིག་འཛིན་ཆེན་པོ་རྡོ་རྗེ་གྲོ་ལོད་ལ༔ ལྷ་སྲིན་སྡེ་བརྒྱད་དབང་སྡུད་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ གངས་ཅན་བོད་ཡུལ་གླིང་དགུའི་གནས་མཆོག་ཏུ༔ ཐུགས་ཀྱི་སྲས་མཆོག་རྗེ་འབངས་ཉེར་ལྔ་ལ༔ གསང་མཛོད་རིན་ཆེན་གཏེར་གྱི་མངའ་གསོལ་བས༔ སྐུ་གསུང་ཐུགས་ཀྱི་རྟེན་ལ་བྱིན་ཆེན་ཕོབ༔ དཀྱིལ་འཁོར་ཐམས་ཅད་བུམ་པ་གཅིག་ཏུ་བསྡུས༔ དྲིན་ཆེན་རྩ་བའི་བླ་མས་བྱིན་ཕོབ་ཅིག༔ བྱིན་ཆེན་དབབ་ཅིང་རྟེན་ལ་བཞུགས་སུ་གསོལ༔ ཧཱུྃ༔ རྩ་གསུམ་ལྷ་ཚོགས་གཟི་བརྗིད་སྤུངས་སེ་སྤུང་༔ ཞི་བའི་ལྷ་ཚོགས་འོད་དཔུང་ཀྱི་ལི་ལི༔ ཁྲོ་བོའི་ལྷ་ཚོགས་མེ་རི་ཡ་ལ་ལ༔ དཔའ་བོ་འབུམ་གྱིས་གར་བྱེད་ཤིགས་སེ་ཤིག༔ མཁའ་འགྲོ་འབུམ་གྱིས་བརྡ་སྐད་ལྷངས་སེ་ལྷང་༔ གིང་ཕོ་རྣམས་ཀྱིས་རྔམ་སྟབས་ཁྱུགས་སེ་ཁྱུག༔ གིང་མོ་རྣམས་ཀྱིས་བཤུགས་སྒྲ་ཙེ་རེ་རེ༔ རྔ་གླྀང་སྒྲ་ལྡན་རོལ་མོ་འུ་རུ་རུ༔ ཞུབ་ཅན་སྟོང་གིས་སྒྲ་སྐད་སི་ལི་ལི༔ གཡས་ན་ཕོ་རྒྱུད་ཐམས་ཅད་ཤ་ར་ར༔ གཡོན་ན་མོ་རྒྱུད་ཐམས་ཅད་ཤ་ར་ར༔ ཆོས་སྐྱོང་སྲུང་མའི་ལས་བྱེད་ཁྱུགས་སེ་ཁྱུག༔ བར་སྣང་ཐམས་ཅད་དར་གདུགས་ལྷབས་སེ་ལྷབ༔ ཧཱུྃ་གི་སྣང་གླུ་མང་པོ་དི་རི་རི༔ ཕཊ྄་ཀྱིས་བརྡ་སྐད་དྲག་པོ་སངས་སེ་སང་༔ དཀྱིལ་འཁོར་རྒྱ་མཚོའི་བྱིན་རླབས་མེ་རེ་རེ༔ རྟེན་མཆོག་རྣམས་ལ་བྱིན་འབེབས་ཐིབས་སེ་ཐིབ༔ ཕྲིན་ལས་རྣམ་བཞིས་འགྲོ་བ་འདྲེན་པའི་ཕྱིར༔ ཐུགས་རྗེའི་བྱིན་རླབས་སྤྲིན་ཕུང་ལྟར་དུ་གཏིབས༔ རྒྱལ་བ་ཡེ་ཤེས་ལྷ་ཚོགས་ཐུགས་དམ་བསྐུལ༔ དེང་འདིར་དཀྱིལ་འཁོར་རྣམས་ལ་བྱིན་ཆེན་ཕོབ༔ འདིར་འཚོགས་སྐལ་ལྡན་རྣམས་ལ་དབང་མཆོག་བསྐུར༔ ཉམས་རྟོགས་རིག་པ་མི་རྟོག་རྡོ་རྗེའི་གཤིས༔ གང་ཡང་མ་འགག་ཅིར་ཡང་ལམ་འཁྱེར་བའི༔ ཀུན་བཟང་ཡེ་གྲོལ་གདོད་མའི་དགོངས་པ་དང་༔ རྩ་གསུམ་ཟིལ་གནོན་ཐོད་ཕྲེང་དཀྱིལ་འཁོར་རྣམས༔ རྟེན་མཆོག་འདི་ལ་བྱིན་ཆེན་དབབ་ཏུ་གསོལ༔ ཨོྃ་བཛྲ་མ་ཧཱ་གུ་རུ་ཌཱཀྐི་ཧ་རི་ནི་ས་ཐོད་ཕྲེང་རྩལ་མ་མ་ཀུནྟ་ཤ་ར་ཎ་ཨ་ཝེ་ཤ་ཡ་ཧོཿ ཕཻཾ་ཕཻཾ་ཛ་རྟེན་མཆོག་འདི་ལ་བརྟན་པར་བཞུགས་ཤིག་ཏིཥྛ་ལྷན༔ «ཞེས་རྩ་གསུམ་ཀུན་འདུས་ཀྱི་དཀྱིལ་འཁོར་རྒྱལ་བ་ཡེ་ཤེས་ཀྱི་ལྷ་ཚོགས་ཀུན་གྱི་ངོ་བོ་རྗེ་བཙུན་མ་ཧཱ་གུ་རུས་རྟེན་མཆོག་རྣམས་ལ་བྱིན་དབབ་ནས༔ བདེ་གཤེགས་ཀྱི་རྒྱལ་བ་སྐུ་དངོས་སུ་གྱུར་ཏེ་ནམ་ཡང་བགེགས་དང་འབྱུང་པོས་མི་འཚེ་བར་གྱུར་བར་བསམས་ལ༔» ཡེ་དྷརྨཱ«ས་བརླབ་པར་བྱ༔ ཨཱ་ལི་ཀཱ་ལི་དང་རྟེན་འབྲེལ་སྙིང་པོ་སོགས་ཀྱིས་རིན་ཆེན་སྣ་ལྔ་དང་འབྲུ་སྣ་ལ་སྔགས་ནས་རབ་གནས་ཀྱང་འཐོར༔ ས་མ་ཡ༔ སྐུ་གསུམ་ལྷུན་གྲུབ་མཆོད་པ་འདི་ལྟར་འབུལ༔ རྡོ་རྗེ་ལྟ་བུའི་རྟེན་བཞུགས་ནར་མར་སྤྱོད༔ སྣང་སྲིད་དག་པ་རབ་འབྱམས་རྟེན་དུ་འབུལ༔ ཕྱི་ནང་མཉམ་རྗེས་དག་པའི་ངང་ཉིད་དུ༔ རྟེན་འབྲེལ་མཚོན་པའི་དབྱངས་དང་བཅས་ནས་ནི༔» ཧཱུྃ༔ དུས་གསུམ་སངས་རྒྱས་རྒྱལ་ཚབ་སྐུ་ཡི་དངོས༔ གདུང་མཆོག་མ་ལུས་རང་བཞིན་བདུད་རྩིའི་ཆོས༔ དགེ་འདུན་འདུས་སྡེ་མ་ལུས་ཀུན་གྱི་རྟེན༔ འདི་ལ་བརྟན་པར་བཞུགས་ཤིག་ཏིཥྛ་ལྷན༔ ཧཱུྃ༔ བདེར་གཤེགས་ཀུན་གྱི་ཐུགས་མཉེས་ཕྱག་རྒྱ་མ༔ མཆོད་འཛིན་ལྷ་མོ་མེ་ཏོག་བདུག་སྤོས་མ༔ མར་མེ་དྲི་ཆབ་ཞལ་ཟས་རོལ་མོའི་ཚོགས༔ རྩ་གསུམ་དཀྱིལ་འཁོར་ལྷ་ལ་འབུལ་ལགས་ན༔ སྐུ་གསུང་ཐུགས་ཀྱི་རྟེན་མཆོག་འདི་རྣམས་ལ༔ མི་གཡོ་བརྟན་པར་བཞུགས་ཤིག་ཏིཥྛ་ལྷན༔ ཧཱུྃ༔ ལྷུན་གྲུབ་རྡོ་རྗེའི་གཟུགས་ལྔ་སྒྲ་དྲི་རོ༔ རེག་བྱ་ལྷ་མོ་ནམ་མཁའ་གང་བའི་ཚོགས༔ ཟིལ་གནོན་ཐོད་ཕྲེང་ལྷ་ལ་འབུལ་ལགས་ན༔ སྐུ་གསུང་ཐུགས་ཀྱི་རྟེན་ལ་བརྟན་པར་བཞུགས༔ ཧཱུྃ༔ ཉེ་བའི་སྲས་མཆོག་བརྒྱད་ཀྱི་རོལ་པའི་ཡུམ༔ སྒེག་ཕྲེང་ལ་སོགས་བཀྲ་ཤིས་ལྷ་མོ་བརྒྱད༔ སྐུ་ལ་གདུགས་མཆོག་སྙན་ལ་གསེར་གྱི་ཉ༔ ལྗགས་ལ་པདྨ་སྤྱན་ལ་དཔལ་བེའུ༔ གསུང་ལ་དུང་དཀར་ཐུགས་ལ་རྒྱལ་མཚན་མཆོག༔ ཕྱག་ལ་ནོར་བུ་ཞབས་ལ་འཁོར་ལོ་དང་༔ བཀྲ་ཤིས་རྫས་བརྒྱད་འདི་དག་འབུལ་ལགས་ན༔ གཡོ་མེད་རྡོ་རྗེ་ལྟ་བུའི་རྟེན་བཞུགས་མཛོད༔ ཧཱུྃ༔ རྒྱལ་སྲིད་གསེར་གྱི་འཁོར་ལོ་རིན་པོ་ཆེ༔ འདོད་རྒུ་ཀུན་འབྱུང་ནོར་བུ་རིན་པོ་ཆེ༔ ཟུང་འཇུག་ཤེས་རབ་བཙུན་མོ་རིན་པོ་ཆེ༔ ཐབས་མཆོག་ལྡན་པ་བློན་པོ་རིན་པོ་ཆེ༔ སྟོབས་བཅུ་མངའ་བ་གླང་པོ་རིན་པོ་ཆེ༔ མྱུར་མགྱོགས་ཤུགས་ལྡན་རྟ་མཆོག་རིན་པོ་ཆེ༔ གཡུལ་ལས་རྒྱལ་བྱེད་དམག་དཔོན་རིན་པོ་ཆེ༔ རྩ་གསུམ་ཐོད་ཕྲེང་ལྷ་ལ་འབུལ་གྱིས་བཞེས༔ རྟེན་མཆོག་རྣམས་ལ་མི་གཡོ་རྟག་བཞུགས་མཛོད༔ ཧཱུྃ༔ སྐུ་ཡི་རྟེན་དུ་བདེ་གཤེགས་འདུས་པའི་གཟུགས༔ གསུང་གི་རྟེན་དུ་དམ་ཆོས་གླེགས་བམ་མཛེས༔